Poliña americana

A **poliña americana** (*Porzana carolina*) é unha pequena ave acuática gruiforme da familia dos rálidos. Vive en América do Norte. En Galicia pode aparecer como ave accidental. O nome do xénero, *Porzana*, deriva do termo *sporzana* da lingua veneciana que designaba este tipo de aves, e *carolina* refírese á colonia de Carolina dos tempos da colonización inglesa de Norteamérica.

Os adultos teñen unha lonxitude de entre 19 e 30&nbsp;cm, coas partes superiores marróns con marcas negras, e cara e partes inferiores grises azuladas, e un barrado branco e negro nos flancos. Teñen un bico curto, groso e amarelo con marcas negras na face na base do bico e na gorxa. Os sexos son similares, pero os individuos novos carecen das marcas faciais negras e teñen unha cara abrancazada e peito beixe. Pesan entre 49 e 112&nbsp;g. Nidifican en sitios ben agochados entre densa vexetación. A femia xeralmente pon de 10 a 12 ovos, ás veces chega a poñer 18, nun niño con forma de cunca construído con vexetación do pantano. Os ovos non fan eclosión todos á vez. Ambos os pais incuban e alimentan as crías, as cales abandonan o niño pouco despois da eclosión e poden voar un mes despois.

Migran ao sur dos Estados Unidos e norte de Suramérica. Son aves errantes moi raras en Europa occidental (accidentais en Galicia En Europa occidental, incluída Galicia, é unha ave accidental, e a especie foi rexistrada tamén en Islandia, Gran Bretaña e Portugal. En Suramérica rexistrouse como ave errante no Lago Titicaca andino.

## Comportamento 
### Migración 
A migración cara ao norte da poliña americana ocorre en primavera, principalmente en abril e maio. Por exemplo, no centro leste de Kansas detectáronse significativamente (p<0,05) máis galiñolas desde o 24 de abril ao 7 de maio que os períodos de dúas semanas anterior e posterior. No sueste de Missouri, foron observadas desde o 25 de marzo ao 6 de maio. aínda que se informou de tamaños de posta de ata 16 ovos. Normalmente evitan as augas abertas. Hai unha relación negativa significativa (p≤0,05) entre a área de augas abertas e o uso das zonas húmidas por estas galiñolas en Maine  No oeste de Nova York, apareceron durante a estación reprodutora nun sitio en estudo onde o 26% da área era considerada "bosque inundado", e o 5% fora clasificado como "arbustivo/pantano arbustivo".

### Temperatura 
A temperatura pode tamén influír na abundancia desta especie. En Colorado, a temperatura media en abril estaba correlacionada negativamente (p<0,01) (r= -0,94) coa abundancia de galiñolas da Carolina. Nos sitios que tiñan temperaturas media en abril ≤ 6&nbsp;°C, as galiñolas da Carolina eran máis abundantes que a especie estreitamente relacionada *Rallus limicola*, mentres que nos sitios máis cálidos a proporción das galiñolas da Carolina respecto dos *R. limicola* diminuíu. Na literatura menciónanse como fontes relativamente importantes de alimentos para esta ave as *Paspalum* spp. e *Oryza sativa* no sueste dos Estados Unidos. Outras plantas supoñen <5% da dieta das galiñolas da Carolina, entre elas *Eleocharis* spp., Lemnaceae, *Potamogeton* spp., *Panicum* spp., *Spartina* spp. e *Distichlis spicata*.

}}

## Véxase tamén 
### Ligazóns externas 
* 
* 
* Reconto da especie *P. carolina* – Cornell Lab of Ornithology
* Sora - *Porzana carolina*  – USGS Patuxent Bird Identification InfoCenter
* 

:*Este artigo incorpora material en dominio público do documento do Departamento de Agricultura dos Estados Unidos "Porzana carolina"*.